Hý het Osama bin Laden doodgeskiet | Maroela Media
Rob O'Neill (38) van Montana in Amerika, se identiteit sou binnekort bekend word wanneer Fox News op 11 en 12 November 'n dokumentêr met die titel, "Die man wat Osama bin Laden doodgeskiet het," in twee dele uitsaai. Fox het tot dan die naam probeer geheim hou, maar dit het intussen uitgelek.
O'Neill het in sy loopbaan as Seal van die Amerikaanse vloot 52 medaljes gekry, waaronder verskeie vir dapperheid. Hy was 16 jaar lank aan die vloot verbonde.
O'Neill se lewe is al drie keer in rolprente naamlik Zero Dark Thirty, Captain Phillips en Lone Survivor uitgebeeld. Klik hier om meer te lees.
Sy pa, Tom O'Neill, het trots aan die media bevestig dat dit inderdaad sy seun was wat bin Laden geskiet het. Op 'n vraag of hy nie bang is die IS (wat intussen meer aandag as terreurorganisasie kry as Al Kaïda) sal wraak neem nie, het hy gesê "hulle kan maar kom". Hy sal 'n groot teiken vir hulle op die deur aanbring.